《过叶县》
宋代·李复

南对黄山百里峰，双溪夹路碧溶溶。难追旧事飞仙舄，但有馀风喜画龙。

柳际秋晴分䆉稏，亭阴晚色见芙蓉。襄城已远方城近，图志分疆入楚封。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。